ASIMAR โชว์กำไร Q2/60 โต 407.44% มาที่ 33.34 ลบ. หลังรายได้ซ่อมเรือพุ่ง
ASIMAR โชว์กำไร Q2/60 โต 407.44% มาที่ 33.34 ลบ. จากปีก่อนมีกำไร 6.57 ลบ. หลังรายได้ซ่อมเรือพุ่ง ขณะที่งวด 6 เดือนแรกมีกำไร 37.40 ลบ. เพิ่มขึ้น 205.55% จากปีก่อนมีกำไร 12.24 ลบ.
15 ส.ค. 2560

บริษัท เอเชียน มารีน เซอร์วิสส์ จำกัด (มหาชน) หรือ ASIMAR รายงานผลการดำเนินงานไตรมาส 2/60 สิ้นสุดวันที่ 30 มิ.ย.60 (รวมบริษัทย่อย) ดังนี้

โดยไตรมาส 2/2560 บริษัทมีรายได้มาจากงานซ่อมเรือเท่ากับ 109.90 ล้านบาท เพิ่มขึ้นจากงวดเดียวกันของปีก่อน 28.20 ล้านบาท หรือคิดเป็นร้อยละ 34.52 รายได้ซ่อมเรือเพิ่มขึ้น เนื่องจากมีงานซ่อมเรือที่ทีมูลค่าซ่อมต่อลำสูงจำนวนหลายลำ และมีลูกค้า Offshore เริ่มกลับมาซ่อมทำหลังจากได้รับผลกระทบจากสถานการณ์ราคาน้ำมันลดลง ส่วนการแข่งขันที่สูงขึ้นระหว่างอู่เรือ ทั้งด้านราคาและการให้เงื่อนไขการชำระเงินยังคงมีอยู่ ตามสภาพเศรษฐกิจที่ยังชะลอตัวอยู่ในปัจจุบัน